Ad d-lalen deg yiwet n tɛebbuḍt, d arraw akk n tesɛa wagguren, asmi ara d-rsen ɣer lqaɛa, yiwen ad t-magren s lferḥ d teɣratin, sbuɛ d tbuɣarin, wayeḍ s leḥzen d yimeṭṭi, ur ttilint teɣratin wani tibuɣarin, assen d leḥzen, assen id ass n ukras n unyir. Seg was mi ara d-tlal teqcict, d taɛebbuḍt n tyemmat d argagi, uɣalen almi qqaren win yesɛan taqcict deg uxxam, am win yesɛan lbumba, deg yal ddqiqa tezmer ad teṭṭerḍeq, taqcict daɣen, ur ẓrin melmi ad ten-tcemmet.